Diari Oficial de la Generalitat Valenciana


Sumari del DOGV 9496, del 23-12-2022 (2022/11274)

RESOLUCIÓ de 15 d'octubre de 2022, del director general de Qualitat i Educació Ambiental, per la qual es formula informe d'impacte ambiental del Projecte d'aprofundiment del sondatge de captació d'aigües subterrànies en la finca Mas de Samperius, polígon 16, parcel·la 15, al terme municipal d'Alcoi (Alacant). Expedient: (1609093) 80/2020/AIA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11903


Data del document
:   15-10-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Alcoi
    * impacte ambiental

RESOLUCIÓ de 15 d'octubre de 2022, del director general de Qualitat i Educació Ambiental, per la qual es formula informe d'impacte ambiental del Projecte d'aprofundiment del sondatge de captació d'aigües subterrànies en la finca Mas de Samperius, polígon 16, parcel·la 15, al terme municipal d'Alcoi (Alacant). Expedient: (1609093) 80/2020/AIA. [2022/11238]  
  
«Informe d'impacte ambiental  
Expedient: (1609093) 80/2020/AIA.  
Títol: Projecte d'aprofundiment del sondatge de captació d'aigües subterrànies en la finca Mas de Samperius del TM d'Alcoi (Alacant).  
  
Titular: María Virtudes Revert Belda.  
Òrgan substantiu: Servei Territorial d'Indústria, Energia i Mines de València. Exp. ASOSUB/2017/60/03.  
Localització: polígon 16, parcel·la 15, finca Mas de Samperius, TM Alcoi (Alacant).  
  
Tramitació administrativa  
Amb data 21 de gener de 2021, va tindre entrada en aquest òrgan ambiental un ofici remés pel ST d'Indústria, Energia i Mines de València (ref. exp. ASOSUB/2017/60/03) en relació amb el Projecte d'aprofundiment del sondatge de captació d'aigües subterrànies en la finca Mas de Samperius, que María Virtudes Revert Belda promou en la parcel·la 15 del polígon 16 del terme municipal d'Alcoi (Alacant), on se sol·licita la tramitació de l'avaluació d'impacte ambiental del projecte, acompanyat de la sol·licitud d'impacte ambiental formulada per l'òrgan substantiu, el projecte i la documentació ambiental del projecte, a fi de ser sotmés al procediment d'avaluació ambiental simplificada segons l'annex II, grup 3. a) 3r, en concordança amb l'article 7 de la Llei 21/2013, de 9 de desembre d'avaluació ambiental.  
  
Després d'examinar la informació continguda en l'expedient, amb data 17 de febrer de 2021, aquest òrgan ambiental va sol·licitar un informe proposta al Servei Territorial de Medi Ambient de València, i en el moment de la redacció del present informe encara no ha rebut resposta.  
Amb data 21 de febrer de 2022, aquest òrgan ambiental notifica al promotor i a l'òrgan substantiu la necessitat de justificar la data d'inici de la tramitació de l'autorització substantiva, atés que el projecte del sondatge (de 110 m a 275 m) en la finca Mas de Samperius es troba executat.  
Amb data 21 d'abril de 2022, l'ST d'Indústria, Energia i Mines d'Alacant, envia a aquest òrgan ambiental una comunicació on sol·licita de nou que es procedisca a l'avaluació ambiental del projecte esmentat i exposa que l'expedient es va iniciar en data 31 d'agost de 2017, i per tant no resulta aplicable la modificació de l'article 9 de la Llei 21/2013, de 9 de desembre, introduïda per la Llei 9/2018, de 5 de desembre.  
  
Amb data 9 de maig de 2022, aquest òrgan ambiental sol·licita un informe a la Subdirecció General del Medi Natural i Avaluació Ambiental, atés que l'actuació està situada en zona pertanyent a espais naturals protegits de la Xarxa Natura 2000.  
Amb data 29 de setembre de 2022, es rep en aquest òrgan ambiental resposta per part de la Direcció General de Medi Natural, que indica que el servei de vida silvestre no té res a informar sobre aquest tema i, d'altra banda, el Servei de Gestió d'Espais Naturals, conclou el seu informe favorable amb condicions, tal com s'indica a continuació, textualment:  
  
«Segons l'informe emés per la CHJ, l'aprofitament sol·licitat es troba en una massa d'aigua subterrània en bon estat quantitatiu, i, a més, es tracta d'un ús d'escassa importància, es considera que la concessió d'aigua subterrània sol·licitada, d'un volum màxim anual total de 12.713 m3/any per a reg localitzat d'una superfície de 10,17 ha de vinya (2,39 ha), oliveres (6,48 ha) i ametlers (1,30 ha), és compatible amb el Pla hidrològic de la demarcació hidrogràfica del Xúquer, aprovat pel Reial decret 1/2016, de 8 de gener (QJH-E-8842-474), i aquest volum és conforme amb els criteris sobre dotacions per a reg del pla. Pel que als efectes exigits pel la normativa d'ordenació del parc natural respecte de la protecció dels recursos hidràulics subterranis, es consideraria compatible amb aquesta, en ser així mateix compatible la finalitat a què es destinen els cabals obtinguts(?).  
  
(?) es fa referència a la construcció d'una caseta de protecció de 2 x 2 m de dimensions en cas que el sondatge tinga èxit. Considerem, pel que fa a això, aplicable allò que s'ha estipulat en l'article 59.5 del PORN, atés que es considera una edificació destinada a l'explotació agrícola, per la qual cosa s'hauran d'acomplir els paràmetres exigits per a la seua compatibilitat, és a dir, la construcció únicament podrà autoritzar-se en les àrees agrícoles i en les àrees de protecció paisatgística. Hauran de ser estrictament indispensables a la seua finalitat. La superfície mínima de parcel·la serà de 10.000 m2, dels quals almenys el 80 % haurà de correspondre a cultius en explotació, amb una alçària màxima de 7 metres i una superfície màxima edificada del 2 % de la superfície de la parcel·la.  
Reiterem en conseqüència la necessitat de desplaçar uns metres el punt de perforació de manera que queden en els terrenys de la finca que s'enquadren en la unitat de zonificació del PORN B2 àrees agrícoles, ja que, en cas contrari, la construcció de la caseta de protecció del sondatge es considera incompatible amb la normativa del PORN (?).  
  
  
Conclusió  
Vist el que s'ha establit en la normativa d'ordenació del parc natural a què s'ha fet referència, el sondatge projectat es considera, com a tal, compatible amb la normativa d'ordenació del parc natural.  
No obstant això, la ubicació proposada, en àrees de protecció ecològica del parc natural es considera inadequada a l'hora d'albergar les infraestructures de servei de la captació, per la qual cosa, perquè resulte compatible amb la normativa d'ordenació, haurà de considerar-se una ubicació alternativa dins de la mateixa finca, i per a això es considera idònia la part de la finca que se situa en la unitat de zonificació denominada B2: àrees agrícoles».  
  
Consideracions ambientals  
A partir del document tècnic tramitat, de l'anàlisi efectuada, i també de la consideració dels criteris de l'annex III de la Llei 21/2013, modificat per la Llei 9/2018, resulta el següent:   
Característiques del projecte  
a) La finalitat d'aquest projecte és la captació d'aigües subterrànies mitjançant la construcció d'un sondatge de 275 m de profunditat, que permeta obtindre un volum d'aigua anual d'aproximadament 12.712,5 m3, per al reg de suport de 10,17 ha en total, repartides en 2,39 ha (vinya), 6,48 ha (olivar) i 1,30 ha (ametler). La documentació defineix les obres necessàries per a això, mitjançant la perforació i el condicionament d'un sondatge d'investigació que permeta conéixer les possibilitats d'obtindre aigua subterrània en quantitat suficient per a garantir la viabilitat de l'activitat agrícola.  
L'origen de l'aigua a extraure procedirà de la massa d'aigua subterrània Salt de Sant Cristòfol 080.170 en l'àmbit de la Confederació Hidrogràfica del Xúquer.  
L'obra de perforació es realitzarà a rotopercussió, sense ús d'additius per a evitar la possible contaminació de l'aqüífer, i tindrà una profunditat de 275 m, amb un diàmetre de perforació de 250 mm en tota la seua longitud. En l'interior, es revestirà amb una canonada metàl·lica de 200 mm de diàmetre i 5 mm de grossària, i se cementarà l'espai anul·lar entre canonada i paret del sondatge en el seu tram superior, en una longitud que fixarà, segons les característiques de l'obra, el director d'aquesta, per a aïllar els aqüífers de possibles contaminacions amb aigües superficials, i ranurada en els seus 142 m inferiors, segons pressupost del projecte facilitat. S'estima el nivell estàtic a 160 m de profunditat des de la cota d'embocament del sondatge. Una vegada finalitzada la perforació, s'instal·larà l'equip de bombament amb els seus corresponents accessoris, per a obtindre un règim d'explotació de 3,9 l/s.   
 b) Durant la fase d'execució, la superfície afectada serà l'ocupada per l'equip de perforació i la maquinària i, si escau, la d'aforament, a més de l'eventual bassa de detritus per evitar que s'estenguen en els terrenys pròxims. En finalitzar els treballs, quedarà completament reblida pel mateix detritus i pels terrenys inicialment extrets, que s'estendran sobre els depositats, i es deixarà la superfície restaurada, de manera que l'afecció desapareixerà. Una vegada finalitzada l'obra de perforació i la seua instal·lació, el sondatge no requerirà més condicionament que les tasques per a connectar amb la xarxa de reg.   
c) El termini d'execució de l'obra serà d'1 a 1,5 setmanes, segons la documentació aportada, incloent-hi el muntatge i desmuntatge dels equips. Pel que fa als treballs preparatius necessaris per a realitzar la perforació, consistiran a condicionar els accessos al pou, aplanar l'esplanada de perforació i l'execució d'una xicoteta bassa d'acumulació de detritus de perforació, de dimensions 6 x 5 m i 0,75 m d'alçària, que albergarà uns 10 m3 de detritus extrets. Una vegada finalitzada la perforació, i evaporada l'aigua superficialment, els detritus seran estesos pels terrenys de l'entorn i quedaran homogeneïtzats. Per tant, es tracta d'una afecció de baixa entitat que desapareixerà després d'aplicar les mesures protectores i correctores previstes, i es garanteix amb això l'absència d'impactes residuals significatius. L'aigua necessària per als treballs serà subministrada en tanc de 5 m3 de capacitat.  
  
d) Els residus que es generaran durant les obres procedeixen principalment dels detritus extrets de la perforació d'un sondatge de 270 m de profunditat, consistents en roca triturada, i s'emmagatzemaran en una bassa excavada al costat del pou. Es tracta d'un residu inert, que quedarà depositat en la bassa de llots, que una vegada finalitzada la perforació es recondicionarà, estenent-se i anivellant-se. Els residus procedents de la perforació del sondatge poden classificar-se com a 01 05 04 (llots i residus de perforacions que contenen aigua dolça) i els de l'excavació de la bassa com a 17 05 04 (materials naturals excavats). No obstant això, la naturalesa litològica d'ambdós és molt similar i, en els dos casos són residus inerts. D'altra banda, es generaran xicotetes quantitats de residus perillosos per l'ús de bidons de combustible, lubrificants i recanvis, generats per la maquinària: 15 02 02 (absorbents, materials de filtració) 15 01 10 (envasos que contenen restes de substàncies perilloses o estan contaminats per aquestes).   
e) No s'ha plantejat l'acumulació d'efectes negatius respecte d'altres projectes. En tot cas, els possibles efectes hidrogeològics relatius a l'ús i consum de recursos naturals (aigua) entren en les competències directes de l'organisme de conca i disten molt dels llindars considerats en la Llei 21/2013, d'avaluació ambiental (grup 8 de l'annex II).   
  
  
Ubicació del projecte  
a) El sondatge es localitza al terme municipal d'Alcoi (Alacant). Per a accedir al punt del sondatge s'agafarà la carretera autonòmica CV- 795 d'Alcoi a Banyeres de Mariola i a l'altura del PK 11,450 parteix un camí en el marge dret de la mencionada carretera segons el sentit indicat que condueix fins al punt on es pretén la realització del sondatge. El punt de perforació té les coordenades UTM (ETRS 89) fus 30: X = 708.715 I = 4.284.443, al sud-est de Banyeres de Mariola com a població més pròxima i a uns 6 km del nucli de població; al mateix temps, es troba a uns 8 km de la ciutat d'Alcoi al terme de la qual pertany. Es tracta d'una zona agrícola de secà, suposadament cereal o guaret. La parcel·la es troba en un entorn típicament rural, composta per una combinació de muntanya i zona de cultiu. La perforació s'executa en sòl rústic en recinte privat, tancat i allunyat de tot nucli de població.  
  
L'emplaçament es troba en una zona classificada com a sòl rústic, i segons el visor cartogràfic de l'IDEV, està inclòs en el Parc Natural de la Serra de Mariola i també està situat en espais naturals protegits pertanyents a la Xarxa Natura 2000 (LIC i ZEPA Serres de Mariola i el Carrascal de la Font Roja). L'enclavament està terreny forestal (segons la cartografia PATFOR).  
b) Com s'ha indicat, l'emplaçament es troba dins de la zona catalogada com a sòl forestal pel PATFOR.  
c) L'actuació afecta l'espai natural protegit pertanyent a la Xarxa Natura 2000 (LIC i ZEPA Serres de Mariola i el Carrascal de la Font Roja) i està inclosa en el Parc Natural de la Serra de Mariola, respecte del qual el promotor aporta en el document ambiental un informe favorable dels Serveis Forestals de la Direcció Territorial d'Alacant. No es preveu un impacte significatiu sobre la vegetació. Sobre la fauna, l'impacte serà temporal en la fase de treballs a causa del soroll de la maquinària. L'impacte sobre el paisatge serà temporal i de caràcter visual, a causa de la torre de la maquinària que alterarà mínimament el paisatge. Tampoc es preveu afecció a altres elements ambientals, ni historicoculturals coneguts o catalogats. S'adoptaran per això mesures preventives i de control i seguiment per a comprovar el normal desenvolupament de les obres i per si es produïra qualsevol troballa fortuïta o situacions imprevistes. No obstant això, si escau, s'acomplirà el que s'estableix en els articles 63 i 65 de la Llei 4/1998, d'11 de juny, del patrimoni cultural valencià.   
Característiques del potencial impacte  
a) Els efectes contaminants de l'actuació es limiten a l'ús de maquinària (emissió de gasos de combustió i sorolls) amb un efecte temporal d'1 o 1,5 setmanes i d'escassa rellevància ambiental. El risc d'accidents queda regulat per les normes laborals i de seguretat minera, que són competència de l'òrgan substantiu, i és poc probable que puguen arribar a tindre efectes ambientals de consideració.   
b) Al marge de l'aprofitament hídric, l'ús de recursos naturals resulta irrellevant en aquest tipus d'obres, així com la generació de residus, més enllà del detritus generat per la perforació que, per la seua escassa magnitud, caràcter terrigen i naturalesa inerta, no constituirà un problema d'eliminació.  
Conclusió  
El projecte, en els termes previstos, no tindrà efectes adversos significatius sobre el medi ambient i no requereix avaluació d'impacte ambiental ordinària.   
  
Consideracions jurídiques  
El projecte, constitueix un supòsit d'avaluació d'impacte ambiental simplificada, d'acord amb l'article 7.2 de la Llei 21/2103, de 9 de desembre, en concordança amb l'epígraf grup 3.a) 3r del seu annex II.  
  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2 del títol II de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
Per tot l'anterior, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que tinc, resolc:  
  
  
Primer   
Estimar que l'execució del Projecte d'aprofundiment del sondatge de captació d'aigües subterrànies en la finca Mas de Samperius, per al reg de cultius de secà, a realitzar en el polígon 16, parcel·la 15, del terme municipal d'Alcoi (Alacant), promogut per María Virtudes Revert Belda, sense perjudici de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a la documentació que es troba en l'expedient, a les previsions del projecte i del document ambiental, a les indicacions de l'informe del Servei de Gestió d'Espais Naturals i als termes d'aquest informe, en particular:  
1r) Modificar la ubicació del sondatge, desplaçant-lo a la part de la finca situada en la unitat de zonificació del PORN, denominada B2 àrees agrícoles.  
2n) La superfície a posar en regadiu supera les 10 ha, per la qual cosa aqueixa activitat està inclosa en el grup 1, c), 2n, de l'annex II de la Llei 21/2013, de 9 de desembre, d'avaluació ambiental (projectes de transformació a regadiu o de drenatge de terrenys, quan afecten una superfície superior a 10 ha). Per tot això, l'esmentada actuació és independent de l'execució del projecte d'investigació d'aigües subterrànies i no està continguda en l'objecte de la present resolució; per tant, haurà de sotmetre's de manera separada i mitjançant un projecte específic, a l'avaluació ambiental simplificada regulada en el títol II, capítol II, secció 2a) de l'esmentada llei.  
3r) Si durant l'execució de les obres es trobaren restes paleontològiques, arqueològiques o etnogràfiques, el promotor haurà de comunicar el fet a la Conselleria de Cultura de manera immediata, i adoptar les mesures pertinents per a la seua protecció i conservació, de conformitat amb allò previst en els articles 63 i 65 de la Llei 4/1998, d'11 de juny, del patrimoni cultural valencià.  
4t) Hi ha sòl forestal, segons la cartografia PATFOR, a escassos metres de distància del punt de perforació, per la qual cosa la parcel·la és considerada com a zona d'influència forestal segons l'article 57 de la Llei 3/1993, forestal de la Comunitat Valenciana. Per això, resulta aplicable el que es disposa en el Decret 7/2004, de 23 de gener, del Consell de la Generalitat, que aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
  
5é) El material extret del sondatge està classificat amb el codi LER 01 05 04 (llots i residus de perforacions que contenen aigua dolça) i el de l'excavació de la bassa amb el codi LER 17 05 04 (materials naturals excavats). Segons la normativa, encara que siguen de naturalesa molt similar, i ambdós inerts, els materials d'excavació disposen de regulació específica i hauran de ser gestionat per l'Ordre APM/1007/2017, de 10 d'octubre, sobre normes generals de valorització de materials naturals excavats per a la seua utilització en operacions de rebliment i obres diferents a aquelles en les quals es van generar. També podrien fer-ho pel Decret 200/2004, d'1 d'octubre, del Consell de la Generalitat, pel qual es regula la utilització de residus inerts adequats en obres de restauració, condicionament i rebliment, o amb finalitats de construcció, com es preveu en el seu article 3.1.a). No obstant això, el material generat per la perforació s'haurà de gestionar d'acord amb el Decret 200/2004, ja que l'Ordre APM/1007/2007, només s'aplica als residus classificats amb el codi 17/05/04. En qualsevol cas, el terreny haurà de ser restaurat i quedar amb la seua morfologia inicial.  
  
6é) Durant el temps que dure l'assaig de bombament i a fi de previndre processos erosius i evitar escolaments incontrolats, l'aigua extreta haurà de ser abocada a llits naturals, directament o a través d'un sistema d'evacuació que mitjançant laminació de cabals o dissipadors d'energia resulte efectiu per a evitar l'erosió i possibles danys en infraestructures i propietats adjacents. Si aquests es produïren, el promotor de l'obra haurà de reparar els desperfectes i, si escau, indemnitzar els afectats pels perjudicis ocasionats.  
7é) Haurà de preveure's que el sondatge quede habilitat i disponible per a futurs controls de piezometria i de mostreig de l'aigua subterrània, llevat que l'òrgan competent ho determine innecessari per disposar d'altres opcions o d'una xarxa suficient.  
8é) En el cas que per diferents motius es renunciara a l'ús del sondatge (falta de cabal, mala qualitat de l'aigua, solsides en el pou, etc.), se n'haurà de procedir a la clausura i el segellament, així com a la restauració del terreny a la seua situació original, ja que els pous abandonats o en desús constitueixen vies potencials puntuals de contaminació d'aqüífers i de riscos físics per a les persones.  
  
Segon  
De conformitat amb el que s'ha previst en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjudici dels que, si escau, siguen procedents en la via administrativa o judicial davant l'acte, si escau, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2103, de 9 de desembre.  
  
València, 15 d'octubre de 2022.- El director general de Qualitat i Educació Ambiental: Joan Piquer Huerga.»